**Sukuseura Saarinen-Saurin sääntömääräinen vuosikokous 2019**

**Pöytäkirja**

Aika: 8.6.2019 klo 16.00

Paikka: Vanajan seurakuntakoti, Hämeenlinna

Osallistujat: Liite 7

1. Suvunpää Eero Sauri avasi kokouksen toivottaen osallistujat tervetulleiksi.
2. Kokouksen sihteeriksi valittiin Heli Hyttinen. Helena Nyman ja Pirjo Lähteenmäki nimettiin sekä pöytäkirjantarkastajiksi että ääntenlaskijoiksi.
3. Todettiin kokous lailliseksi ja päätösvaltaiseksi.

Kokouskutsu asialistoineen lähetettiin sukuseuran jäsenille sähköpostitse 17.4. Sähköpostiviestissä pyydettiin sukuhaaroittain huolehtimaan, että tieto välittyy myös niille, jotka eivät ole sähköpostin tavoitettavissa.

1. Hyväksyttiin kokouksen työjärjestys (Liite 1).
2. Hallituksen esityksen (Liite 2) mukaisesti kutsuttiin sukuseuran kunniajäseniksi Eero Sauri ja Ilari Satka sekä postuumisti Markus Sauri. Kaikki edellä mainitut ovat sukuseuran perustajajäseniä aiemmin kunniajäseneksi kutsutun Kaija Näres-Kekin ohella.

Hallituksen puheenjohtaja Markku Sauri esitteli asian kokoukselle. Eero Sauri kutsui hänet vuosikokouksen puheenjohtajaksi tämän asian käsittelyn ajaksi.

Sukukokous kannatti hallituksen esitystä yksimielisesti. Kunniajäseniä muistettiin kunniakirjoilla ja kukilla. Eero Sauri esitti kunniajäsenten puolesta kiitokset kunnianosoituksesta.

1. Hallituksen puheenjohtaja Markku Sauri esitteli tilinpäätösten ja vuosikertomusten yhteenvedot vuosilta 2016, 2017 ja 2018 (Liite 3).
2. Luettiin vuoden 2018 toiminnantarkastuskertomus (Liite 4) ja hyväksyttiin toiminnantarkastajien lausunnot vuosilta 2016, 2017 ja 2018.
3. Hyväksyttiin tilinpäätökset ja myönnettiin vastuuvapaus hallitukselle ja muille tilivelvollisille.
4. Hyväksyttiin hallituksen esittämät toiminta- ja taloussuunnitelma, tulo- ja menoarvio sekä jäsenmaksut seuraavalle toimikaudelle 2019 – 2022 (Liite 5).

Jäsenmaksua peritään 20 vuotta täyttäneiltä jäseniltä yhteensä 30 € kaudelta 2020-2022. Maksu peritään vuoden 2020 alkupuolella. Erillistä liittymismaksua ei peritä.

1. Suvunpääksi valittiin yksimielisesti Eero Sauri hallituksen esityksen mukaisesti (Liite 6).
2. Hallituksen puheenjohtajaksi valittiin Hanna Linna-Varis sekä muiksi hallituksen jäseniksi Maija-Riitta Laaksonen, Heli Hyttinen, Olli Sauri, Sakari Mustonen, Heikki Sauri, Markku Sauri, Jari Näres, Tuula Mäki-Filppula ja Eeva Sauri.

Kokouksen puheenjohtaja Eero Sauri esitti väistyvälle puheenjohtajalle Markku Saurille suuret kiitokset siitä, mitä hän on puheenjohtajana tehnyt sukuseuran hyväksi.

1. Toiminnantarkastajiksi valittiin Peter Henriksson ja Petteri Mustonen hallituksen esittäminä (Liite 6).
2. Muita keskusteltavia asioita ei ollut.
3. Puheenjohtaja päätti kokouksen kello 16.49.

Päätössanoissaan hän esitti suuret kiitokset kokouksen järjestäjille, etenkin Markku Saurille sekä Olli Saurille ja Heikki Saurille Hämeenlinnassa. Erityiskiitoksen ansaitsivat kokouksen osallistujat.

Eero Sauri totesi, että tänä vuonna tuli kuluneeksi 150 vuotta Aleksandra Saarisen syntymästä. Seuraava sukukokous pidetään vuonna 2022, jolloin Sauri-nimen käyttöönotosta tulee kuluneeksi 100 vuotta.

Eero Sauri Heli Hyttinen

Puheenjohtaja Sihteeri

Helena Nyman Pirjo Lähteenmäki

Pöytäkirjantarkastaja Pöytäkirjantarkastaja